b'\n_START_ARTICLE_\nAnt\xc3\xb3nio de Andrade\n_START_SECTION_\nTidlig liv og virke\n_START_PARAGRAPH_\nDe Andrade ble medlem av jesuittordenen i 1596 i Coimbra. Hans \xc3\xb8nske om \xc3\xa5 bli misjon\xc3\xa6r ble oppfylt da han forlot Portugal i 1600 for \xc3\xa5 fullf\xc3\xb8re sin teologiske utdannelse ved St. Paulskollegiet i Goa i India. Etter mange \xc3\xa5r som misjon\xc3\xa6r p\xc3\xa5 \xc3\xb8ya Salsette nord for Bombay vendte han tilbake til Goa for \xc3\xa5 bli rektor for samme kollegium. I 1621 ble han utnevnt til superior for misjonen i Agra, hovedstaden for Mogulriket.\n_START_SECTION_\nSnikmord\n_START_PARAGRAPH_\nTidlig i januar 1634 ble Andrade utnevnt til visitator for den kinesiske viseprovins innen ordenen, tillike med visitator for ordensprovinsen i Japan. Han d\xc3\xb8de f\xc3\xb8r han fikk reist og tatt fatt p\xc3\xa5 den oppgaven. Han hadde tenkt \xc3\xa5 ta seg en tur til Tibet ogs\xc3\xa5, muligens for \xc3\xa5 reise til Kina den veien. Men i Goa var han blitt engasjert av de kirkelige myndigheter i en granskning av en heresianklage mot en portugiser ved navn Jo\xc3\xa3o Rodrigues. Dennes s\xc3\xb8nn var i tjenestestaben ved jesuittenes kollegium, og etter alt og d\xc3\xb8mme forgiftet han det vannet som pater Andrade drakk. Men dette lot seg ikke bevise. Den unge mannen, plettet av mordmistankene, flyktet til Manila.'